L 276/16
(9)
RO
Jurnalul Oficial al Uniunii Europene
26.10.2022
Drepturile observatorilor includ:
(a) acces deplin la toate instalațiile și echipamentele navei și permisiunea de a le utiliza, în cazul în care observatorul consideră că îi sunt necesare pentru a-și îndeplini îndatoririle, inclusiv accesul deplin la punte, la peștele aflat la bord și la zonele care pot fi utilizate pentru a păstra, a prelucra, a cântări sau a depozita peștele; (b) acces deplin la registrele navei, inclusiv la jurnalele și la documentația aflate la bordul acesteia în scopul inspectării și copierii înregistrărilor, acces în limite rezonabile la echipamentele de navigație, la hărți și la stațiile radio, precum și la alte informații referitoare la pescuit; (c) la cerere, acces la echipamentele de comunicații și la echipajul care le utilizează, precum și permisiunea de a recurge la acesta, pentru a introduce, transmite și primi date sau informații legate de activitatea profesională; (d) acces la orice echipament suplimentar aflat la bord pentru a facilita activitatea observatorului atunci când se află la bordul navei, cum ar fi binocluri de putere mare, mijloace electronice de comunicare etc.; (e) acces la puntea de lucru în timpul recuperării plasei sau a paragatului și la specimene (vii sau moarte) pentru a colecta și a preleva probe; (f) o notificare cu cel puțin 15 minute înainte de începerea procedurii de tractare a plaselor sau de lansare a acestora, cu excepția cazului în care observatorul solicită în mod expres să nu fie notificat; (g) acces la hrană, cazare, mijloace medicale și sanitare la un standard rezonabil, în condiții egale cu cele de care dispun în mod normal ofițerii de la bordul navei; (h) un spațiu corespunzător pe punte sau o altă zonă desemnată pentru activitatea administrativă și un spațiu pe punte potrivit pentru îndeplinirea îndatoririlor de observare; (i) libertatea de a-și îndeplini sarcinile fără a fi agresați, stânjeniți, împiedicați, întârziați, intimidați și fără să se intervină în exercitarea îndatoririlor lor.
(10)
Obligațiile observatorilor sunt următoarele:
(a) să fie în măsură să își îndeplinească îndatoririle prevăzute de prezentul regulament și de CMM aplicabile; (b) să accepte și să respecte normele și procedurile în materie de confidențialitate convenite în legătură cu operațiunile de pescuit ale navelor și ale armatorilor; (c) să își mențină independența și imparțialitatea în orice moment pe parcursul exercitării îndatoririlor în cadrul ROP; (d) să respecte protocoalele ROP pentru observatorii ROP aflați la bordul unei nave; (e) să respecte actele cu putere de lege și normele administrative ale părții contractante și ale statului care nu este parte la convenție și care cooperează, astfel cum sunt definite în convenție, care își exercită jurisdicția asupra navei; (f)
să respecte ierarhia și normele generale de conduită aplicabile întregului personal al navei;
(g) să își îndeplinească îndatoririle într-un mod care să nu afecteze în mod nejustificat operațiunile legale ale navei, ținând seama în mod corespunzător de cerințele operaționale ale navei și comunicând în mod regulat cu comandantul navei în acest scop; (h) să se familiarizeze cu procedurile de urgență la bordul navei, inclusiv cu localizarea plutelor de salvare, a extinctoarelor și a truselor de prim ajutor; (i)
să comunice în mod regulat cu comandantul navei cu privire la aspectele relevante pentru observatori și la îndatoririle acestora;
(j)
să respecte tradițiile etnice ale echipajului și obiceiurile statului de pavilion al navei;
(k) să adere la codul de conduită aplicabil observatorilor; (l)
să redacteze cu promptitudine rapoarte și să le transmită Comisiei în conformitate cu procedurile adoptate de WCPFC;
(m) să nu intervină în mod nejustificat în operațiunile legale ale navei, la îndeplinirea sarcinilor lor să țină seama în mod corespunzător de cerințele operaționale ale navei și, în măsura în care este posibil, să reducă la minimum perturbarea funcționării navelor care pescuiesc în zona convenției.
Articolul 29 Drepturile și obligațiile operatorilor, ale comandanților și ale echipajelor navelor (1)
Drepturile operatorilor și comandanților navelor includ:
(a) o perioadă rezonabilă de notificare prealabilă cu privire la plasarea unui observator ROP;